CELEX: 62021CN0447
Language: fi
Date: 2021-07-20 00:00:00
Title: Asia C-447/21 P: Valitus, jonka Petrus Kerstens on tehnyt 20.7.2021 unionin yleisen tuomioistuimen (seitsemäs jaosto) asiassa T-672/20, Kerstens v. komissio, 17.5.2021 antamasta määräyksestä

25.10.2021   
            
            
               FI
            
            
               Euroopan unionin virallinen lehti
            
            
               C 431/8
            
         
      Valitus, jonka Petrus Kerstens on tehnyt 20.7.2021 unionin yleisen tuomioistuimen (seitsemäs jaosto) asiassa T-672/20, Kerstens v. komissio, 17.5.2021 antamasta määräyksestä
      (Asia C-447/21 P)
      (2021/C 431/06)
      Oikeudenkäyntikieli: ranska
      
         Asianosaiset
      
      
         Valittaja: Petrus Kerstens (edustaja: C. Mourato, avocat)
      
         Muu osapuoli: Euroopan komissio
      
         Vaatimukset
      
      Valittaja vaatii, että unionin tuomioistuin
      
                  —
               
               
                  kumoaa unionin yleisen tuomioistuimen asiassa Kerstens v. komissio (T-672/20) 17.5.2021 antaman määräyksen
               
            
                  —
               
               
                  toteaa, että kyseessä oleva kanne voidaan ottaa tutkittavaksi
               
            
                  —
               
               
                  toteaa, että asia ei ole ratkaisukelpoinen ja palauttaa asian unionin yleisen tuomioistuimen ratkaistavaksi
               
            
                  —
               
               
                  päättää oikeudenkäyntikuluista myöhemmin
               
            
         Oikeudelliset perusteet ja pääasialliset perustelut
      
      Neljä valitusperustetta koskeva valittajan ensimmäisessä oikeusasteessa nostaman kanteen tutkittavaksi ottamisen edellytyksiä.
      Ensimmäisessä valitusperusteessaan valittaja väittää, että unionin yleinen tuomioistuin on rikkonut todistustaakkaa koskevia sääntöjä ja henkilöstösääntöjen 91 artiklan 3 kohtaa ja ottanut tosiseikat ja todisteet huomioon vääristyneellä tavalla, kun se on katsonut, että 20.1.2020 ja 31.1.2020 tehdyistä päätöksistä nostettua kannetta ei voitu ottaa tutkittavaksi.
      Toisessa valitusperusteessaan valittaja toteaa, että unionin yleinen tuomioistuin ei ole perustellut riittävästi valituksenalaista määräystä.
      Kolmannessa valitusperusteessaan valittaja väittää, että unionin yleinen tuomioistuin on vakavasti loukannut oikeusvarmuuden periaatetta riidanalaisen toimen tiedoksiantopäivän määrittämisen osalta.
      Neljännessä ja viimeisessä valitusperusteessaan valittaja toteaa, että unionin yleinen tuomioistuin on loukannut virkamiesten yhdenvertaisen kohtelun periaatetta sellaisten toimien tiedoksiantopäivän määrittämisen osalta, jotka on osoitettu virkamiehille ja jotka edellyttävät oikeudellisia jatkotoimia.